
Prințul Șerban Dimitrie Sturdza: UE de astazi 
este o dictatură, nu o democraţie! Ni se spune 
câţi porci să creştem și câți litri de ţuică să 
producem, peste câţiva ani nu ne vor mai lăsa să 
ne încălzim nici cu lemne. Totuși, cât de multe 
asemenea atacuri împotriva ființei noastre mai 
suntem dispuşi să acceptăm? 

Prezent la conferința „Acea Europă în care credem”, Prinţul Şerban Dimitrie Sturdza a 
criticat fără menajamente Uniunea Europeană, acuzând-o de comportament dictatorial, 


informează Rostonline. 


Conform sursei citate, prinţul Sturdza a spus că a constatat, cu stupefacţie, că Uniunea 
Europeană a preluat multe dintre tarele comunismului și ale totalitarismului pe care Estul 


Europei le-a simţit până în 1989. 


„M-am născut şi am crescut în comunism. 23 milioane de români eram prizonieri în 


propria noastră ţară. Nu aveam dreptul să deţinem un pașaport. Nu aveam dreptul 


elementar al liberei circulații. 'Trăiam sub imperiul fricii, al cenzurii şi al autocenzurii. 
Regulile, îngrădirile, limitarea libertăţilor erau clare. Ştiam că ceea ce se vorbește acasă nu 
se repetă niciodată la școală, la serviciu, sau în public. Atunci, Europa occidentală 
reprezenta pentru noi lumea liberă. Este extraordinar de ciudat pentru generaţia mea, să 
admitem că astăzi, neo-marxismul ne vine exact din partea ţărilor considerate altădată 
libere! Și avem astăzi, alături de noi, oaspeţi occidentali ce s-au opus deja în ţările lor 
acestor atacuri, dând naștere unor formaţiuni patriotice noi. Vă felicit pentru curajul și 


determinarea de care aţi dat și daţi dovada! 


După ce am fost forţaţi, în timpul comunismului, să ne exprimăm într-o limbă de lemn, 
astăzi suntem obligaţi să învăţăm noua limbă de lemn a neo-marxismului și să acceptăm 
totodată pe lângă terminologia diabolică și reguli, obligaţii și îngrădiri ale libertăţilor 
noastre”, a spus Sturdza. 


Acesta s-a întrebat dacă nu cumva UE va interzice cuvinte precum „mamă, „tată” și alte 


activităţi firești. 


„Practic, aici, în România, am avut foarte puţin timp, după căderea comunismului, o 


relativă libertate. Constatăm astăzi că de la zi la zi avem mai multe îngrădiri. 


Ni se spune câţi porci avem voie să creştem și câţi litri de ţuică avem dreptul să producem, 
pe an, la noi în gospodărie. În timpul lui Ceauşescu trebuia să bem înlocuitori de cafea, 
astăzi ni se spune să mâncăm gândaci în loc de produsele noastre naturale, tradiţionale, 
produse chiar de noi .Am fost siliți să ne închidem minele de cărbune, peste câţiva ani nu 
ne vor mai lăsa să ne încălzim nici cu lemne. “Totuși, cât de multe asemenea atacuri 


împotriva fiinţei noastre mai suntem dispuși să acceptăm? 
Domnule şi Doamnă, Mamă şi Tată, Frate și Soră, Băiat şi Fată, Bărbat şi Femeie, sunt oare 
cuvinte ce ni se vor interzice să le mai folosim? Nu aceasta este Europa de mâine pe care 


ne-o dorim! 


Noua formă de naţionalizare a proprietăţilor este supraimpozitarea, că e vorba de 


impozitul anual pe teren și clădire, sau de taxe succesorale, etc. 

România este ţara cu cei mai mulţi proprietari de locuinţe din Uniunea Europeană. lar 
proprietarul este suveran, nu este dependent, nu este supus, se poate revolta dacă îi este 
ameninţată proprietatea etc. 


Cel ce deţine o proprietate, are un rost, este legat de familie de comunitate și de ţară. 


După cum ştim, nişte minţi diabolice, doresc nu doar reducerea populaţiei mondiale, adică 


reducerea creaţiei lui Dumnezeu, ci și a dreptului elementar la proprietate. 


"Totodată, aceleaşi minţi diabolice fac eforturi mari și pentru eliminarea numerarului și 


înlocuirea acestuia doar cu plăţi electronice”, a mai adăugat Prinţul Sturdza. 


Domnia sa a îndemnat la curaj și demnitate. 


„Mă înclin acum în faţa tuturor celor ce, mai ales în ultimii doi ani, nu au plecat capul și 
aceasta chiar dacă au fost adesea trataţi ca fiind paria societăţii, cu gândiri zise medievale! 
Cinste lor! Am fost acuzaţi că vehiculăm teorii ale conspirației. Dar ce ne facem cu toate 
declaraţiile unor înalți oficilali care au fost făcute, înregistrate, distribuite, vizualizate și 
arhivate, înainte de a fi şterse de pe interrnet? Doar nu le-am inventat noi? Ne-am pus 
întrebări, ceea ce i-a deranjat pe mulţi. Ne-au fost interzise niște drepturi elementare. Încet, 
încet, iată că adevărul iese la iveală, iar cel mai greu pentru cei ce ne arătau cu degetul, este 
să recunoască că s-au înșeșat! Am rezistat şi cred că aşa cum am rezistat acum, vom rezista 


şi altor atacuri viitoare. 


Spuneţi NU, fiţi curajoși și demni! Altfel ce veţi răspunde copiilor voștri atunci când vă vor 


întreba ce aţi făcut pentru a opri toate acestea?”, s-a întrebat el. 


